sagorsarker/bangla-wikipedia huggingface dataset:
ধমতরি জেলা

ধমতরি ভারতের ছত্তিসগড় রাজ্যর একটি প্রশাসনিক জেলা। এই জেলাটি ২০°৪২' উত্তর অক্ষাংশ এবং ৮১°৩৩' পূর্ব দ্রাঘিমাতে অবস্থিত। ১৯৯৮ সালে রায়পুর জেলাটিকে বিভক্ত করে ধমতরী, মহাসমুন্দ এবং রায়পুর জেলা গঠিত হয়েছিল।
ধমতারীর বর্তমান জেলাশাসক হলেন শ্রী রজত বানসাল।
ধমতরী জেলার নামটি এসেছে "ধম্ম"+"তরাই" থেকে যার অর্থ ধর্মের উপত্যকা। ধম্ম শব্দের উল্লেখ থেকেই এই অঞ্চলের বৌদ্ধ প্রভাব সম্বন্ধে ধারণা করা যায়।
জেলার মোট আয়তন ৪০৮৪ বর্গ কিলোমিটার, এবং গড় উচ্চতা সমুদ্রতল থেকে ৩০৫ মিটার। জেলাটি উত্তরে রায়পুর জেলা এবং দুর্গ জেলা, পূর্বে গরিয়াবন্দ জেলা, দক্ষিণে ওড়িশার নবরঙ্গপুর জেলা, দক্ষিণ-পশ্চিমে কোন্দাগাঁও জেলা এবং পশ্চিমে কাঙ্কের ও বালোদ জেলা দ্বারা সীমাবদ্ধ। সিলোয়া পর্বত থেকে উতসারিত মহানদী নদীর জেলার মুখ্য নদী। এই অঞ্চলে মহানদী কঙ্কননন্দী, চিত্রোতপলা, নীলোতপলা, মন্দবাহিনী, জৈরথ ইত্যাদি নামে পরিচিত। এর উপনদীগুলি হল সিওনাথ, পৈরী, সন্ডুর, জোয়ান, খারুন এবং শিবনাথ। এই নদীগুলির উপস্থিতির জন্য ধামতরী জেলার জমি উর্বর। এই অঞ্চলের প্রধান ফসল ধান।
রাজ্যের রাজধানী রায়পুর জেলা থেকে ৭৮ কিলোমিটার দূরে।
জাতীয় সড়ক - ৭ রায়পুর - বিজয়নগরম ( অন্ধ্র প্রদেশ ) ধম্তরী জেলা দিয়ে প্রবাহিত।
ধমতরীর মূল কৃষিজ ফসল ধান এবং এখানে প্রায় ১৩৬টি রাইস মিল রয়েছে।
রবিশঙ্কর সাগর বাঁধ (গাঙ্গরেল বাঁধ) যা প্রায় ৫৭০ বর্গকিলোমিটার জমি সেচ দেয় এবং রাজ্য রাজধানী রায়পুরের নিরাপদ পানীয় জলের উত্সের মূল সরবরাহ ইউনিট হিসাবে কাজ করে। পাশাপাশি এখান থেকে ভিলাই ইস্পাত কারখানার জন্য জল সরবরাহ করা হয়। এখানে ১০ মেগাওয়াট এবং ১.২ মেগাওয়াটের দুটি জলবিদ্যুৎ কেন্দ্র স্থাপন করা হয়েছে।
১০ মেগাওয়াট শক্তিসম্পন্ন জল-বৈদ্যুতিক বিদ্যুৎ কেন্দ্রের কাজ চলছে এবং খুব শিগগিরই এটি সম্পন্ন হওয়ার সম্ভাবনা রয়েছে। ১৯১৪ সালে মাদামসিল্লিতে এশিয়ার প্রথম সাইফন বাঁধ নির্মিত হয়েছিল। মাদামসিল্লি, সন্ডুর বাঁধ ছাড়াও দুধওয়া বাঁধও বড় প্রকল্প।
ভৌগোলিক অঞ্চলের প্রায় ৫২ শতাংশ বনাঞ্চল দ্বারা আচ্ছাদিত। জেলার একটি গ্রীষ্মমণ্ডলীয় জলবায়ু রয়েছে।
২০১১ সালের জনগণনা অনুসারে ধম্তরী জেলার জনসংখ্যা ৭৯৯,৭৮১ জন, যা প্রায় কমোরোস রাষ্ট্রের জনসংখ্যার সমান বা মার্কিন যুক্তরাষ্ট্রের দক্ষিণ ডাকোটা রাজ্যের জনসংখ্যার সমান। জনসংখ্যার বিচারে এটি ভারতের জেলাগুলির মধ্যে ৪৮৫ তম স্থান অধিকার করে (মোট 640 এর মধ্যে )। জেলাটির বর্গকিলোমিটারে জনসংখ্যার ঘনত্ব । ২০০১ থেকে ২০১১-এর দশকে এর জনসংখ্যার বৃদ্ধির হার ছিল ১৩.১১%। ধমতরীতে প্রতি ১০০০ পুরুষের জন্য ১ ০১০জন মহিলা রয়েছেন যা জাতীয় গড়ের থেকে অনেক উন্নত এবং সাক্ষরতার হার ৭৮.৩৬%। জনসংখ্যার যথাক্রমে ৭.৩২% মানুষ তফশিলি জাতি ভুক্ত এবং ২৬% মানুষ তফশিলি উপজাতিভুক্ত। ভারতের ২০১১ সালের জনগণনার সময়ে, জেলার ৯২..৬৩% জনগণ ছত্তিশগড়ী এবং ৫.৩১% হিন্দি তাদের প্রথম ভাষা রূপে নিবন্ধন করেছিলেন। 
জেলার তিনটি বিধানসভা আসনের মধ্যে সিহোয়া নির্বাচনী এলাকাটি জেলার জেলায় উল্লেখযোগ্য সংখ্যাগরিষ্ঠ জনগোষ্ঠী সহ ধামতরী ও কুরুদ আসনেও বেশিরভাগ জনসংখ্যার সমন্বয়ে সমগ্র জেলা জুড়ে সংখ্যাগরিষ্ঠ উপজাতির বাসিন্দা।
কোন্দাগাঁও জেলা

কোন্দাগাঁও জেলা হল ভারতের ছত্তিশগড়ের একটি প্রশাসনিক জেলা। ২০১২ সালের ২৪শে জানুয়ারী পূর্বতন বস্তার জেলার অংশ বিশেষ নিয়ে এই নতুন জেলাটি তৈরি করা হয়। জেলার সদরদফতর কোন্দাগাঁও। এই জেলা উপজাতিভুক্ত মানুষজনের নিজস্ব ঐতিহ্য - কাঁসা-পিতলের শিল্পের জন্যে বিখ্যাত। এছাড়া বিভিন্ন রকমের হস্তশিল্পের জন্যে এই অঞ্চল ছত্তিশগড়ের শিল্পশহর বলে পরিচিত।
২০১১ সালের জনগণনা অনুসারে জেলার জনসংখ্যা ৫৭৮,৩৬৬ জন। জনসংখ্যার যথাক্রমে ৪.১৫% তফশিলী জাতি এবং ৭০.১% তফশিলী উপজাতি ভুক্ত মানুষ। ২০১১ সালের জনগণনার সময়ে জনসংখ্যার ৪২.৪৪% হালবি, ২৮.০৬% গোন্ডি, ২২.২১% ছত্তিশগড়ি , এবং ৩.৪০% জনগণ হিন্দি তাদের প্রথম ভাষা হিসেবে নিবন্ধন করেছিলেন
সবুজ বনভূমি দ্বারা আচ্ছাদিত, কোন্দাগাঁও চূড়ান্ত প্রাকৃতিক সৌন্দর্য এবং দুর্দান্ত প্রত্নতত্ত্ব্র জন্যে বিখ্যাত। পর্যটনের উপযোগী কয়েকটি জলপ্রপাত, গুহা, উপত্যকা এবং প্রত্নতাত্ত্বিক সাইটগুলি হ'ল:
কোকচা নদী

কোকচা নদী ( ) উত্তর-পূর্ব আফগানিস্তানে অবস্থিত একটি নদী। এটি পাঞ্জ নদীর উপনদী, এবং এটি হিন্দু কুশের বদখশান প্রদেশের মধ্য দিয়ে প্রবাহিত হয়েছে । ফৈজাবাদ শহরটি এই নদীর তীরেই অবস্থিত। আর্টিন জেলো গ্রামের কাছে নদীর উপর একটি সেতু রয়েছে। 
কুরান ওয়া মুঞ্জন জেলার কেন্দ্রস্থল থেকে উতসারিত হয়ে উত্তর প্রবাহিনী হয়ে নদীটি ইয়ামগাম জেলা ও জুরম জেলার মধ্যে দিয়ে প্রবাহিত হয়েছে। বাহরক গ্রামের কাছে ওয়ারদুজ নদী, কোকচা নদীতে মিলিত হয়েছে। এরপরে এই নদীটি পূর্বদিকে প্রবাহিত হয়ে আরগো জেলার উত্তর সীমান্তের পাশ দিয়ে গেছে। শেষ পর্যন্ত, কোচকা তাখার প্রদেশে প্রবেশ করে, রুস্তাক জেলার দক্ষিণ সীমান্তের চারপাশে প্রবাহিত হয় এবং আই-খানুম এর মাঝ দিয়ে আমু দরিয়ায় এসে মিলিত হয়।
চেংচৌ

চেংচৌ চীন প্রজাতন্ত্রের মধ্য অংশে হনান প্রদেশের রাজধানী ও বৃহত্তম শহর। উত্তর-কেন্দ্রীয় হনানে অবস্থিত, এটি চীনের জাতীয় কেন্দ্রীয় শহরসমূহের মধ্যে একটি, সমভূমি অঞ্চলের কেন্দ্র এবং এটি প্রদেশের রাজনৈতিক, অর্থনৈতিক, প্রযুক্তিগত ও শিক্ষাকেন্দ্র হিসাবে কাজ করে। চেংচৌ মহানগর অঞ্চলটি (চেংচৌ ও খাইফেং সহ) কেন্দ্রীয় সমতল অর্থনৈতিক অঞ্চলের মূল অঞ্চল।
শহরটি হুয়াংহো নদীর তীরে অবস্থিত। ইউরোপের সাথে রেলওয়ে সংযোগ ও একটি আন্তর্জাতিক বিমানবন্দরের সাথে চেংচৌ চীনের জাতীয় পরিবহন নেটওয়ার্কের একটি প্রধান কেন্দ্র। চেংচৌ একটি জাতীয় সভ্য শহর, রাজ্যের তালিকাভুক্ত বিখ্যাত ঐতিহাসিক ও সংস্কৃতি শহর এবং হলুদ সম্রাটের জন্মস্থান। চেংচৌতে ২০২০ সাল পর্যন্ত দুটি বিশ্ব সাংস্কৃতিক ঐতিহ্যবাহী স্থান রয়েছে। চেংচৌ কমোডিটি এক্সচেঞ্জ (জেডসিই) হল চীনের প্রথম ফিউচার এক্সচেঞ্জ, চেংচৌ বিমানবন্দর অর্থনীতি অঞ্চল চীনের প্রথম বিমানবন্দর অর্থনীতি অঞ্চল।
চেংচৌয়ের জনসংখ্যা ১,০১,২০,০০০ জন এবং ২০১৮ সালে জিডিপি-এর পরিমাণ ১.০১৪ ট্রিলিয়ন (আরএমবি) ছিল। শহরটি হনান অঞ্চলের অন্যতম প্রধান নির্মাণাধীন অঞ্চল। ইকোনমিস্ট ইন্টেলিজেন্স ইউনিট কর্তৃক ২০১২ সালের জুলাই মাসের প্রতিবেদনে চীনের ১৩ টি উদীয়মান অতি-মহানগরসমূহের মধ্যে বৃহত্তর চেংচৌকে অন্তর্ভুক্ত করা হয় এবং বেইজিংয়ের কেন্দ্রীয় সরকার কর্তৃক সরকারিভাবে ২০১৭ সালে অষ্টম জাতীয় কেন্দ্রীয় শহর হিসাবে অন্তর্ভুক্ত করা হয়।
নেচার ইনডেক্সের “নেচার ইনডেক্স ২০২০ বিজ্ঞান নগর” অনুসারে বৈজ্ঞানিক গবেষণা দ্বারা চেংচৌও বিশ্বের অন্যতম প্রধান শহর। শহরটিতে চেংচৌ বিশ্ববিদ্যালয় ও হনান বিশ্ববিদ্যালয় সহ চীনের বেশ কয়েকটি প্রধান জাতীয় বিশ্ববিদ্যালয় অবস্থিত।
জগন্নাথ সরকার (বিজেপির রাজনীতিবিদ)

জগন্নাথ সরকার (জন্ম: ২রা জানুয়ারী ১৯৬৩) হলেন একজন ভারতীয় রাজনীতিবিদ যিনি ২০১৯ সালে রানাঘাট লোকসভা কেন্দ্রের সাংসদ নির্বাচিত হন ।
জগন্নাথ সরকারের জন্ম ১৯৬৩ সালের ২ জানুয়ারি পশ্চিমবঙ্গের বাঁকুড়া জেলায় ভীম চন্দ্র সরকার এবং ননী বালা সরকারের ঘরে। তিনি ১৯৮৪ সালে শান্তিপুর কলেজ থেকে কলাবিদ্যায় স্নাতক এবং ১৯৮৬-১৯৮৭ সালে কল্যাণী বিশ্ববিদ্যালয় থেকে বি এড ডিগ্রি অর্জন করেন। ১৯৯৯ সালের ২ নভেম্বর অর্পিতা সরকারের (বৈদ্য) সাথে বিবাহবন্ধনে আবদ্ধ হন; তাদের এক পুত্র এবং একটি কন্যা রয়েছে। জগন্নাথ সরকার পেশায় একজন শিক্ষক ও কৃষক। 
সরকার ভারতীয় জনতা পার্টির নদিয়া জেলা শাখার সাধারণ সম্পাদক। মুকুটমণি অধিকারীর মনোনয়ন প্রত্যাখ্যান হওয়ার পরে, ২০১৯ সালের ১০ই এপ্রিল দল তাকে রানাঘাট আসন থেকে ২০১৯ সালের ভারতীয় সাধারণ নির্বাচনের জন্য প্রার্থী মনোনীত করেছিল। ২৩ শে মে, তার নিকটতম প্রতিদ্বন্দ্বী, তৃণমূল কংগ্রেসের রূপালী বিশ্বাসকে পরাজিত করে তিনি লোকসভায় নির্বাচিত হয়েছিলেন।
কেরলের নদীর তালিকা

কেরলে মোট ৪৪ টি নদী রয়েছে। এদের মধ্যে তিনটি ছাড়া বাকি সবগুলি পশ্চিম ঘাটে উৎপন্ন। নদীগুলির মধ্যে ৪১টি পশ্চিমে প্রবাহিত এবং ৩টি পূর্ব দিকে প্রবাহিত। দৈর্ঘ্য, প্রস্থ এবং জলের স্রাবের দিক দিয়ে কেরলের নদীগুলি ছোট। পার্বত্য অঞ্চল এবং পশ্চিম ঘাট এবং সমুদ্রের মধ্যবর্তী সংক্ষিপ্ত দূরত্বে নদীগুলি দ্রুত প্রবাহিত হয়। সমস্ত নদী সম্পূর্ণরূপে বর্ষার ওপর নির্ভরশীল এবং তাদের অনেকগুলি হ্রদগুলিতে পতিত হয় বা গ্রীষ্মের সময় সম্পূর্ণ শুকিয়ে যায়।
দৈর্ঘ্য অনুসারে দক্ষিণ ভারতের কেরালা রাজ্যের পশ্চিম-প্রবাহিত নদীগুলির তালিকা এবং তাদের শাখা নদী। এই নদীগুলি সমস্ত পশ্চিম ঘাট পরিসরে উৎপন্ন হয় এবং পশ্চিম দিকে কেরালা ব্যাকওয়াটারস বা আরব সাগরে প্রবাহিত হয়। কিলোমিটার দৈর্ঘ্য প্রথম বন্ধনীতে।
কেরালায় তিনটি নদী পূর্ব দিকে প্রবাহিত হয়েছে, কবনী কর্ণাটকে এবং অন্য দুটি নদী তামিলনাড়ুতে প্রবাহিত হয়েছে। তিনটি নদীই শেষ পর্যন্ত কাবেরী নদীর সাথে মিলিত হয় ।
ভারতের নদীর তালিকা

এটি ভারতের নদীগুলির একটি তালিকা যা পশ্চিমে শুরু হয়ে ভারতের উপকূল ধরে দক্ষিণে, তারপর উত্তর দিকে অগ্রসর হয়। উপনদী নদীগুলি প্রবাহিত ক্রম অনুসারে শ্রেণিবদ্ধভাবে তালিকাভুক্ত করা হয়েছে।
মেঘনা-সুরমা-বারাক নদী ব্যবস্থাটি ভারত এবং বাংলাদেশে অবস্থিত।
মহারাষ্ট্রের প্রধান উপনদী নদী:
আরব সাগরে যোগদানের জন্য কেরালার উপকূলীয় তিনটি জেলা দিয়ে প্রবাহিত নদীগুলি।
যাত্রাপুর ইউনিয়ন, কুড়িগ্রাম সদর

যাত্রাপুর কুড়িগ্রাম সদর উপজেলার একটি ইউনিয়ন। এটি ৯ নম্বর ইউনিয়ন। কুড়িগ্রাম শহর থেকে প্রায় ১০ কিলোমিটার পূর্বদিকে অবস্থিত। ব্রহ্মপুত্র নদের কোল ঘেসে এই ইউনিয়ন টি গড়ে উঠেছে । এতে ৯ টি ওয়ার্ড রয়েছে। বর্তমান নির্বাচিত চেয়ারম্যান হিসেবে দায়িত্ব পালন করছেন জনাব মোঃ আইয়ুব আলী সরকার।
স্থানীয় লোকজন ব্যাটারিচালিত অটোরিক্সা ব্যবহার করে। প্রতিদিন শহরের বাসস্ট্যান্ড, শাপলা এবং ঘোষপাড়া থেকে এই অটোরিক্সা গুলো ছাড়ে। সময় লাগে ক্ষেত্র বিশেষে ২০-৩০ মিনিট। মোটরবাইকে সময় লাগে ১৫-২০ মিনিট।
কামতাপুর স্বায়ত্তশাসিত পরিষদ

কামতাপুর স্বায়ত্তশাসিত পরিষদ (কেএসি) হচ্ছে জাতিগত কোচ-রাজবংশী জনগণের বিকাশ ও সুরক্ষার জন্য গঠিত ভারতের আসাম রাজ্যের একটি স্বায়ত্তশাসিত প্রশাসনিক বিভাগ। এটি ২০২০ সালে গঠিত হয়। এতে বড়োল্যান্ড ক্ষেত্রীয় পরিষদ এবং রাভা হাসং স্বায়ত্তশাসিত পরিষদের অঞ্চল ব্যতীত সম্পূর্ণরঅবিভক্ত গোয়ালপাড়া জেলা অন্তর্ভুক্ত রয়েছে। 
২০২০ সালের ২৪ মার্চে বিজেপির নেতৃত্বাধীন এনডিএ সরকার আসাম বিধানসভায় কামতাপুর স্বায়ত্তশাসিত পরিষদ বিল ২০২০ পেশ করে। ভারতীয় জাতীয় কংগ্রেস এবং এআইইউডিএফ বিলটির বিরোধিতা করে। তবে একই বছরের সেপ্টেম্বরে বিধানসভায় বিলটি পাস হয়।
কামতাপুর স্বায়ত্তশাসিত পরিষদ ৩০ জন সদস্য নিয়ে গঠিত। এর মধ্যে ২৬ জন সদস্য সরাসরি নির্বাচিত হন এবং ৪ জন সদস্য রাজ্যপাল কর্তৃক মনোনীত হন। 
২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত কামতাপুর স্বায়ত্তশাসিত পরিষদ, মরান স্বায়ত্তশাসিত পরিষদ, মটক স্বায়ত্তশাসিত পরিষদ এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার কামতাপুর স্বায়ত্তশাসিত পরিষদের জন্য ৩০ জন, মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন এবং বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।
মরান স্বায়ত্তশাসিত পরিষদ

মরান স্বায়ত্তশাসিত কাউন্সিল হচ্ছে ভারতের আসাম রাজ্যের জাতিগত মরান জনগণের বিকাশ ও সুরক্ষার জন্য গঠিত একটি স্বায়ত্তশাসিত প্রশাসনিক বিভাগ। ২০২০ সালে এটি গঠিত হয়। 
মরান জনগোষ্ঠী মূলত আসামের তিনসুকিয়া জেলায় বসবাস করা আদিবাসী। ২০২০ সালের ২৪ মার্চে বিজেপির নেতৃত্বাধীন এনডিএ সরকার আসাম বিধানসভায় মরান স্বায়ত্তশাসিত কাউন্সিল বিল পেশ করে। বিরোধী দলগুলোর কোনও আপত্তি ছাড়াই বিলটি একই বছরের সেপ্টেম্বরে পাস হয়।
মরান স্বায়ত্তশাসিত পরিষদে ২৫ জন সদস্য রয়েছে। এই সদস্যদের মধ্যে ২২ জন সরাসরি নির্বাচিত হন এবং ৩ জন সদস্য রাজ্যপাল কর্তৃক মনোনীত হন। 
২০২১ সালের জানুয়ারিতে আসাম রাজ্য সরকার জানিয়েছিল যে, মরান স্বায়ত্তশাসিত পরিষদ, মাতাক স্বায়ত্তশাসিত পরিষদ, কামতাপুর স্বায়ত্তশাসিত পরিষদ, এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন কামতাপুর স্বায়ত্তশাসিত পরিষদের জন্য ৩০ জন, এবং বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।
আন্দালুসিয়া একাডেমি

আন্দালুসিয়া একাডেমি ছিল ইংল্যান্ডের ব্রিস্টল শহরে অবস্থিত একটি স্বাধীন শিক্ষাপ্রতিষ্ঠান। একাডেমিটি দক্ষিণ পশ্চিম ইংল্যান্ডের ইসলামিক আদর্শে পরিচালিত একমাত্র পূর্ণকালীন স্বাধীন বিদ্যালয়।
২০০৫ সালের ২৫ সেপ্টেম্বর আন্দালুসিয়া একাডেমি চালু হয়। একাডেমিটি ব্রিস্টল ইসলামিক স্কুল ট্রাস্ট (বিআইএসটি) দ্বারা পরিচালিত হয়। ১৯৯৭ সালে এই ট্রাস্টটি প্রতিষ্ঠিত হয়। ইসলামিক আদর্শের পাশাপাশি জাতীয় পাঠ্যক্রম অনুসরণ করে শিক্ষার্থীদের পাঠদানের জন্য ইসলামিক স্কুল ট্রাস্টটি (বিআইএসটি) প্রতিষ্ঠিত হয়।
ড. আবদিনাসির মোহামেদ একাডেমিটির প্রধান শিক্ষক ছিলেন।
২০২২ সালে মান এবং আর্থিক অসুবিধায় পরে স্কুলটি বন্ধ হয়ে যায়।
মটক স্বায়ত্তশাসিত পরিষদ

মটক স্বায়ত্তশাসিত পরিষদ হচ্ছে জাতিগত মাতাক জনগণের বিকাশ ও সুরক্ষার জন্য, ভারতের আসাম রাজ্যের একটি স্বায়ত্তশাসিত প্রশাসনিক বিভাগ। এটি ২০২০ সালে গঠিত হয়। 
মাতাক জনগোষ্ঠী মূলত আসামের ডিব্রুগড়, তিনসুকিয়া এবং শিবাসাগর জেলায় বসবাস করা আদিবাসী। আনুষ্ঠানিক অনুমান অনুসারে আসামে প্রায় ৭ লক্ষ মুরান আদিবাসী বসবাস করে। মাতাক স্বায়ত্তশাসিত পরিষদ বিল ২০২০ সালের ২৪ মার্চে বিজেপির নেতৃত্বাধীন এনডিএ সরকার আসাম বিধানসভায় মাতাক স্বায়ত্তশাসিত পরিষদ বিল পেশ করে। বিরোধী দলগুলোর কোনও আপত্তি ছাড়াই বিলটি একই বছরের সেপ্টেম্বরে পাস হয়। 
মাতাক স্বায়ত্তশাসিত পরিষদে ২৫ জন সদস্য রয়েছে। এই সদস্যদের মধ্যে ২২ জন সরাসরি নির্বাচিত হন এবং ৩ জন সদস্য রাজ্যপাল কর্তৃক মনোনীত হন। 
২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত মাতাক স্বায়ত্তশাসিত পরিষদ, কামাতাপুর স্বায়ত্তশাসিত পরিষদ, মাতাক স্বায়ত্তশাসিত পরিষদ এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন পরিষদ গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার মাতাক স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন, কামাতাপুর স্বায়ত্তশাসিত পরিষদের জন্য ৩০ জন এবং বড়ো-কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।
বড়ো-কাছাড়ি কল্যাণ স্বায়ত্তশাসিত পরিষদ

বড়ো-কাছারি ওয়েলফেয়ার স্বায়ত্তশাসিত পরিষদ হচ্ছে বড়োল্যান্ড অঞ্চলের বাইরের গ্রামগুলোতে বসবাসকারী নৃতাত্ত্বিক বড়ো জনগোষ্ঠীর (বড়ো-কাছাড়ি নামে পরিচিত) বিকাশ এবং সুরক্ষার জন্য গঠিত ভারতের আসাম রাজ্যের একটি স্বায়ত্তশাসিত প্রশাসনিক বিভাগ। ২০২০ সালে এটি গঠিত হয়। 
বড়ো-কাছারি মানুষের কল্যাণে বড়োল্যান্ডের আঞ্চলিক অঞ্চলের বাইরে একটি বড়ো-কাছারি কল্যাণ স্বায়ত্তশাসিত পরিষদের দীর্ঘদিনের দাবি রয়েছে। এর জন্য বড়ো সংস্থাগুলো একাধিক প্রতিবাদও চালিয়েছিল। বড়ো কাছারি কল্যাণ স্বায়ত্তশাসিত পরিষদ বিল, ২০২০ ডিসেম্বর মাসে সমতল উপজাতি ও পশ্চাৎপদ শ্রেণীর মন্ত্রী চন্দন ব্রহ্মার কল্যাণ দ্বারা আসাম বিধানসভায় গৃহীত হয়েছিল এবং সংক্ষিপ্ত আলোচনা শেষে বিলটি পাস হয়। 
বড়ো কাছারি স্বায়ত্তশাসিত কল্যাণ পরিষদ ৪০ জন সদস্য নিয়ে গঠিত। এর মধ্যে ৩৬ জন সদস্য সরাসরি নির্বাচিত হন এবং ৪ জন সদস্য রাজ্যপাল কর্তৃক মনোনীত হন। ৩৬টি নির্বাচনী আসনের মধ্যে ২৫ টি তফসিলী উপজাতি সম্প্রদায়ের জন্য এবং ৬টি পরিষদ অঞ্চলে যে কোনও সম্প্রদায়ের মহিলাদের জন্য সংরক্ষিত থাকবে। মনোনীত ৪ জন সদস্য পরিষদ এলাকার অন্তর্গত জনগোষ্ঠীর মধ্যে থাকবেন। 
২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত বড়ো কাছাড়ি কল্যাণ স্বায়ত্তশাসিত পরিষদ, কামতাপুর স্বায়ত্তশাসিত পরিষদ, মরান স্বায়ত্তশাসিত পরিষদ এবং মাতাক স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন, কামতাপুর স্বায়ত্তশাসিত পরিষদের জন্য ৩০ জন এবং মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন সদস্যকে মনোনীত করে।
রিড ফাউন্ডেশন

পল্লী শিক্ষা ও উন্নয়ন (রিড) ফাউন্ডেশন উত্তর পাকিস্তানে অবস্থিত একটি অলাভজনক শিক্ষামূলক সংস্থা।
সমগ্র পাকিস্তানের ৩৯০ টি বিদ্যালয় নিয়ে গঠিত একটি শিক্ষামূলক সংগঠন। পাকিস্তানের শিয়ালকোট, ঝিলাম, গুজরাত, খড়িয়ান, আজাদ কাশ্মীর (সমস্ত জেলাগুলো), মরি, গিলগিত-বালতিস্তান, খাইবার পাখতুনখোয়া এবং ইসলামাবাদ / রাওয়ালপিন্ডির উপকণ্ঠে ফাউন্ডেশনের অধিভুক্ত শিক্ষাপ্রতিষ্ঠান রয়েছে। ফাউন্ডেশনে ৫৯৪৮ জন শিক্ষক রয়েছেন। ফাউন্ডেশনটি ১১৩৪১ জন এতিম সহ ১১২,০০৬ শিশুদের শিক্ষা প্রদান করছে।
১১৯৪ সালে পাকিস্তানে রিড ফাউন্ডেশনটি প্রতিষ্ঠিত হয়। শিক্ষার মাধ্যমে মানবিকতা জোরদার করতে ফাউন্ডেশনটি প্রতিষ্ঠিত হয়েছে। আজাদ জম্মু ও কাশ্মীরের বাঘ জেলায় রিয়ালা নামক একটি ছোট শহরে মাত্র একজন শিক্ষক ও ২৫ জন শিক্ষার্থীর একটি স্কুলের মাধ্যমে ফাউন্ডেশনটির যাত্রা শুরু হয়।
২০২১ স্কটল্যান্ড ক্রিকেট দলের নেদারল্যান্ডস সফর

স্কটল্যান্ড ক্রিকেট দল দুইটি একদিনের আন্তর্জাতিক খেলার জন্য নেদারল্যান্ডস সফর করে, যা মে ২০২১-এ অনুষ্ঠিত হয়।
বেওয়ারিশ কুকুর

বেওয়ারিশ কুকুর হলো কিছু অনিয়ন্ত্রিত কুকুর যেগুলো শহরে বাস করে। বৈজ্ঞানিক সাহিত্যে এই কুকুরগুলো অবাধ শহুরে কুকুর হিসাবে পরিচিত। । যেখানেই শহর বিদ্যমান এবং স্থানীয় মানববসতি রয়েছে, সেখানেই এই কুকুরগুলো বাস করে। বিশেষত উন্নয়নশীল বিশ্বে এবং সাবেক সোভিয়েত প্রজাতন্ত্রে এদের বেশি দেখা যায়। এ কুকুরগুলো অনেকক্ষেত্রে বিপথগামী হতে পারে। বেওয়ারিশ কুকুরগুলো বিপথগামী শুদ্ধ প্রজাতি, সত্যিকারের মিশ্র-জাতের কুকুর বা ভারতীয় প্যারিয়াহ কুকুরের মতো প্রজননহীন ল্যান্ড্রেস হতে পারে। অত্যধিক বেওয়ারিশ কুকুরের উপস্থিতি মানুষের জন্য সমস্যা সৃষ্টি করতে পারে। তাই তাদের মাঝে কখনও কখনও স্পেইস এবং নিউটারের প্রচারণা প্রয়োগ করা হয়। দক্ষতা সেট, সামাজিকীকরণ এবং পরিবেশগত প্রভাবগুলোতে গ্রামীণ ফ্রি-রেঞ্জিং কুকুরের চেয়ে এরা আলাদা হয়।
নেকড়েদের মতো, বেঁচে থাকার জন্য, বেওয়ারিশ কুকুরগুলোর মানুষের সাথে বিরোধ এড়ানো উচিত। যখন কুকুরগুলো নিজেদের মধ্যে সঙ্গম করার জন্য বা লড়াই করার জন্য চেষ্টা করে তখন পথচারী এবং আশেপাশের অন্যান্য মানুষেরা কুকুরের আক্রমণের শিকার হতে পারে। কিছু দেশে জলাতংক একটি বড় সমস্যা। ভারতে প্রতিবছর ২০,০০০ এরও বেশি মানুষ মারা যায় জলাতঙ্ক রোগে। এছাড়া প্রায় ৩০ কোটিরও বেশি বিপথগামী কুকুর মারা যায়। 
কুকুরের মধ্যে সঙ্গম নিয়ে ঘেউ ঘেউ করা এবং লড়াইয়ের সময় অত্যধিক শব্দ, মানুষের জন্য বিরক্তিকর হতে পারে। কুকুরের প্রস্রাবের গন্ধ যা অঞ্চল চিহ্নিতকরণের একটি পণ্য, অপ্রদেয় বা নিউটারযুক্ত কুকুরগুলির মধ্যে ঝাঁঝালো হয়ে উঠতে পারে। এতে করে মানুষের স্বাভাবিক চলাফেরায় প্রতিবন্ধকতা সৃষ্টি হয়।
কুকুর একটি অত্যন্ত অভিযোজিত এবং বুদ্ধিমান প্রজাতি হিসাবে পরিচিত। আধুনিক শহরগুলোতে বেঁচে থাকার জন্য, বেওয়ারিশ কুকুরগুলোকে অবশ্যই ট্র্যাফিক চলাচল করতে সক্ষম হতে হবে।
বুখারেস্টের কিছু বিপথগামী কুকুরকে পথচারী ক্রসওয়াকগুলোতে বড় রাস্তাগুলি অতিক্রম করতে দেখা যায়। কুকুরগুলো সম্ভবত লক্ষ্য করেছে যে এই ধরনের চিহ্নগুলোতে যখন মানুষ রাস্তা অতিক্রম করে তখন গাড়ি থেমে যায়। কুকুরগুলো পথচারী এবং অটোমোবাইল ট্র্যাফিকের প্রবাহে নিজেকে অভ্যস্ত করেছে। লাল বাতির জন্য যখন তাদের থামানো হয় তখন তারা ধৈর্যের সাথে মানুষের সাথে বসে থাকে এবং তারপরে তাদের সাথে পার হয়ে যায়; যেন প্রতিদিনের রুটিন। 
রাশিয়া এবং অন্যান্য কয়েকটি দেশের শহরে, বেওয়ারিশ কুকুরগুলোকে পাতাল রেল এবং বাস পরিসেবা ব্যবহার করার জন্য পর্যবেক্ষণ করা হয়েছিল বলে জানা যায়।
স্টিভেন সেসেনন

জেজে স্টিভেন সেসেনন (, ; জন্ম: ১৮ মে ২০০০; স্টিভেন সেসেনন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর ইএফএল চ্যাম্পিয়নশিপের ক্লাব ব্রিস্টল সিটি এবং ইংল্যান্ড অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৮–০৯ মৌসুমে, ইংরেজ ফুটবল ক্লাব ফুলহ্যামের যুব পর্যায়ের হয়ে খেলার মাধ্যমে সেসেনন ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব ফুলহ্যামের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। সম্প্রতি ২০২০–২১ মৌসুমে, তিনি ধারে ফুলহ্যাম হতে ব্রিস্টল সিটিতে যোগদান করেছেন।
২০১৪ সালে, সেসেনন ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, সেসেনন এপর্যন্ত ১টি শিরোপা জয়লাভ করেছেন, যা তিনি ইংল্যান্ডের বয়সভিত্তিক দলের হয়ে জয়লাভ করেছেন।
জেজে স্টিভেন সেসেনন ২০০০ সালের ১৮ই মে তারিখে ইংল্যান্ডের রোহ্যাম্পটনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি যমজ ভাই রায়ান সেসেননও ফুটবল খেলোয়াড়। তার বড় ভাই ক্রিস সেসেনন অর্ধ-পেশাদার পর্যায়ে ফুটবল খেলেছেন। বেনিনীয় আন্তর্জাতিক ফুটবল খেলোয়াড় স্তেফেন সেসেনন তার চাচাতো ভাই।
সেসেনন ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালের ২রা ডিসেম্বর তারিখে তিনি মার্কিন যুক্তরাষ্ট্র অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ইংল্যান্ড অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল স্পেন অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত হয়েছিল। একই বছরে তিনি ইংল্যান্ড অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপের শিরোপা জয়লাভ করেছেন, উক্ত প্রতিযোগিতার ফাইনালে তার দল স্পেন অনূর্ধ্ব-১৭ দলকে ৫–২ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল; উক্ত প্রতিযোগিতায় তিনি ৫ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০১৮ সালের ১৪ই নভেম্বর তারিখে মলদোভা অনূর্ধ্ব-১৯ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।
শিয়ালদহ-বনগাঁ লাইন

শিয়ালদহ - বনগাঁ লাইনটি ভারতের পশ্চিমবঙ্গ এবং বনগাঁওকে সংযুক্ত করে। এটি , শিয়ালদহ – রানাঘাট লাইন, বারাসাত – হাসনাবাদ লাইন এবং বনগাঁ-রানাঘাট লাইনের সাথে কে যুক্ত করে। এই লাইনটি কলকাতা মেট্রো এবং কলকাতা সার্কুলার রেলপথ এবং কলকাতা মেট্রোর সাথে আন্তঃ পরিবর্তনের সুবিধা রয়েছে। এটি কলকাতা শহরতলির রেল ব্যবস্থার অংশ এবং পূর্ব রেলওয়ের এখতিয়ারে।
পূর্ববাংলা রেলপথের মূল লাইন থেকে রানাঘাট পর্যন্ত ১৮৬২ সালে খোলা হয়েছিল। এরপর একই বছরে কুষ্টিয়া পর্যন্ত প্রসারিত হয়েছিল, যা বর্তমানে বাংলাদেশে অবস্থিত। ১৮৮২-৮৪ সালে, বেঙ্গল সেন্ট্রাল রেলওয়ে সংস্থাকে দুটি লাইন তৈরির জন্য কমিশন দেওয়া হয়েছিল: একটি দম দম থেকে খুলনা (এখন বাংলাদেশে অবস্থিত), বনগাঁ হয়ে ; এবং অন্যটি রানাঘাট এবং বনগাঁকে সংযুক্ত করে। ১৯৫৭ থেকে ১৯৬২ এর মধ্যে ন্যারো গেজ থেকে -ব্যাপী ব্রডগেজে রূপান্তরিত হয়েছিল। এটি ১৯০৩ সালে পূর্ব বাংলা রেলওয়ের সাথে য়ুক্ত করা হয়।
১৯৬৩-৬৪ সালে শিয়ালদহ-অশোকনগর সেক্টর বিদ্যুতায়িত হয়েছিল। বাকী লাইনটি ১৯৭০ এর দশকে বিদ্যুতায়িত হয়েছিল।
লাইন-ভিত্তিক বা রুট-ভিত্তিক যাত্রী ডেটা উপলভ্য নয়, তবে শিয়ালদা স্টেশনে প্রতিদিন (ইএমইউ লোকাল সহ) ৭০৪ টি চলাচলকারী ট্রেনে ১.৫ মিলিয়ন যাত্রী যাতায়াত করে, এবং প্রধান লাইন হওয়ায়, ভালো অনুপাতে লোক এই লাইনটির ব্যবহার হয়। 
শিয়ালদহের নিকটবর্তী নারকেলডাঙা খালের পাশে একটি বিশাল ইএমইউ গাড়ি শেড রয়েছে, এতে লোকোমোটিভগুলি থাকার জন্য অনেক জায়গা রয়েছে এবং বারাসাতে একটি ইএমইউ গাড়ি শেডও রয়েছে যা স্টেশনটির সামগ্রিক কাঠামোর একটি অংশ তৈরি করে, রেল ইঞ্জিন এবং গাড়ি রক্ষণাবেক্ষণের জন্য ট্রেনের জন্য নকশাকৃত। 
শিয়ালদহ – বনগাঁ লাইনে বর্তমানে দুটি ট্র্যাক রয়েছে; যদিও কয়েকটি স্টেশনে, কিছু স্থানীয় ট্রেনের উৎস এবং গন্তব্যর জন্য একটি অতিরিক্ত প্ল্যাটফর্ম এবং ট্র্যাক তৈরি করা হয়েছে।
বনগাঁ এই নির্দিষ্ট রুটের শেষ স্টেশন হলেও লাইনটি ভারত-বাংলাদেশ সীমান্ত এবং এর বাইরেও প্রসারিত। 
পেট্রাপোল, যা আন্তর্জাতিক সীমান্তের ভারতীয় পাশে অবস্থিত, একটি ল্যান্ড কাস্টম স্টেশন রয়েছে এবং ভারত ও বাংলাদেশের মধ্যে প্রায় বিলিয়ন ডলারের বাণিজ্যর অর্ধেকের ও বেশি পরিচালনা করে। ভারত-বাংলাদেশ সীমান্তের দিকে যাওয়ার অত্যন্ত সংকীর্ণ রাস্তাগুলির উন্নতির দূরবর্তী সম্ভাবনা থাকার কারণে, ভূমি অধিগ্রহণের সমস্যার কারণে মূল রেলপথ ব্যবস্থার উন্নতির দিকে এখন প্রধান দৃষ্টি নিবদ্ধ রয়েছে। 
এই ট্র্যাকটি ব্যবহার করে একমাত্র এবং সবচেয়ে গুরুত্বপূর্ণ ট্রেনটি হল বন্ধন এক্সপ্রেস যা থেকে ঢাকা অবধি চলে। এছাড়াও এই রুটে প্রচুর লোকাল ট্রেন চলাচল করে এই রুটে: 
এই রুটের রেলওয়ে স্টেশনগুলি হ'ল:
খাওয়ারেজমি (দ্ব্যর্থতা নিরসন)

খাওয়ারেজমি ("খাওয়ারেজমী") বা খাওয়ারিজমি ("খাওয়ারিজমী") বা খারেজমি ("খারেজমী") বা খারিজমি ("খারিজমী") বা খোয়ারেজমি ("খোয়ারেজমী") বা খোয়ারিজমি ("খোয়ারিজমী") বলতে বোঝাতে পারে (-ঈয়সহ)-
মার্ভেল সিনেম্যাটিক ইউনিভার্স: পর্যায় এক

মার্ভেল সিনেম্যাটিক ইউনিভার্স (এমসিইউ)-এর পর্যায় এক হলো একটি মার্কিন সুপারহিরো চলচ্চিত্র সিরিজ, যা মার্ভেল কমিক্স দ্বারা প্রকাশিত চরিত্রসমূহের উপর ভিত্তি করে নির্মিত। এই পর্যায়টি ২০০৮ সালে আয়রন ম্যান চলচ্চিত্র মুক্তির মাধ্যমে শুরু হয় এবং ২০১২ সালে মুক্তি পাওয়া মার্ভেল’স দি অ্যাভেঞ্জার্স চলচ্চিত্রের মাধ্যমে শেষ হয়। এই পর্যায়ে মোট ৬টি চলচ্চিত্র অন্তর্ভুক্ত রয়েছে।
নারীবাদের ইতিহাস

নারীবাদের ইতিহাস রচিত হয়েছে বিভিন্ন মতাদর্শ ও আন্দোলনের আখ্যান নিয়ে যার লক্ষ্য ছিল নারীদের অধিকার গুলো নিয়ে কাজ করা। যদিও বিশ্বজুড়ে সময়, সংস্কৃতি এবং দেশের উপর নির্ভরতার দরুণ নারীবাদীদের লক্ষ্য, নারীবাদের কারণ এবং উদ্দেশ্যের মধ্যে পার্থক্য রয়েছে, তবে বেশিরভাগ পশ্চিমা নারীবাদী ইতিহাসবিদরা দাবি করেন যে সমস্ত আন্দোলন যা মহিলাদের অধিকার অর্জনের জন্য কাজ করে তা নারীবাদী আন্দোলন হিসেবে বিবেচনা করা উচিত, এমনকি যদি তারা এই "নারীবাদী" পদবাচ্যটি নিজেদের জন্য প্রয়োগ না করেও থাকে। অন্য কিছু ইতিহাসবিদ "নারীবাদী" শব্দটিকে আধুনিক নারীবাদী আন্দোলন এবং এর বংশধরদের মধ্যে সীমাবদ্ধ করেন এবং পূর্ববর্তী আন্দোলনগুলি বর্ণনা করার জন্য " "প্রোটোফেমিনিস্ট" পদবাচ্যটি ব্যবহার করেন।
আধুনিক পাশ্চাত্য নারীবাদী ইতিহাস প্রচলিতভাবে তিনটি "তরঙ্গ" বা সময়কালে বিভক্ত, প্রতিটি তরঙ্গের লক্ষ্য তার পূর্ব তরঙ্গের অগ্রগতির ভিত্তিতে কিছুটা ভিন্ন।
আন্তর্জাতিক উদ্ভিদ সংরক্ষণ সম্মেলন

আন্তর্জাতিক উদ্ভিদ সংরক্ষণ সম্মেলন (আইপিসিসি) জাতিসংঘের খাদ্য ও কৃষি সংস্থা কর্তৃক ১৯৫১ সালে প্রকাশিত একটি বহুপক্ষীয় চুক্তি যা উদ্ভিদ ও উদ্ভিদজাত দ্রব্যে পোকামাকড়ের প্রবেশ এবং বিস্তার রোধের জন্য বাস্তবায়ন করা হয়। এ কনভেনশনে চাষকৃত ফসলের পাশাপাশি সকল প্রাকৃতিক ফ্লোরা এবং উদ্ভিদের সংরক্ষণের উপর জোর দেয়া হয়েছে। এটি কীটের আক্রমণের পরোক্ষ ও প্রত্যক্ষ প্রভাব নিয়ে কাজ করার পাশাপাশি আগাছার প্রভাব নিয়েও কাজ করে।
এ কনভেনশনে প্রত্যেক দল থেকে একটি পরিচালনা পর্ষদ তৈরি করে যা উদ্ভিদস্বাস্থ্য ব্যবস্থা কমিশন নামে পরিচিত এবং তারাই মূলত এ কনভেনশনের কার্যকারিতা পর্যবেক্ষণ করে। ২০১৭ সালের আগস্ট পর্যন্ত ১৮৩ টি পার্টি ছিল যার মধ্যে জাতিসংঘের ১৮০ টি সদস্য রাষ্ট্র,কুক আইল্যান্ড,নিউ এবং ইউরোপীয় ইউনিয়ন অন্তর্ভুক্ত।বিশ্ব বাণিজ্য সংস্থার(ডব্লিউটি্ও) পরিচ্ছন্নতা এবং উদ্ভিদ স্বাস্থ্য বিষয়ক চুক্তিতে (এসপিএস চুক্তি) এ কনভেনশন উদ্ভিদ এর জন্য আন্তর্জাতিক নির্দেশক হিসেবে স্বীকৃতি পেয়েছে।
যদিও আইপিসিসির মূল লক্ষ্য আন্তর্জাতিক বাণিজ্যের জন্য ব্যবহৃত উদ্ভিদ সংরক্ষণ করা তা সত্ত্বেও এ কনভেনশন যে কোন গবেষণা খাদ্য সহায়তা, জরূরী সহায়তা, জ্যার্মপ্লাজম সরবরাহ, জৈবিক বস্তু সরবরাহ এবং অন্যান্য আরও যা থেকে ভবিষ্যতে পোকামাকড়ের বিস্তার হতে পারে যেমন: প্যাকেজিং এ ব্যবহৃত বস্তু, মাটি, যানবাহন, যন্ত্রপাতি, পাত্রসামগ্রী, টব ইত্যাদির হাত থেকেও রক্ষার ও ব্যবস্থা করে থাকে।
আইপিসিসি খাদ্য ও কৃষি সংস্থা তৈরি করে এবং এটি মূলত তিনটি নীতির উপর কাজ করে- আন্তর্জাতিক মান স্থাপন, তথ্য সরবরাহ, আইপিসিসি এবং অন্যান্য সহায়ক উদ্ভিদ স্বাস্থ্য বাস্তবায়নে জন্য ধারণক্ষমতা বৃদ্ধি। আইপিসিসি এর প্রধান কার্যালয় ফাও এর সদর রোড, ইতালিতে অবস্থিত এবং ফাও মূলত আইপিসিসি এবং কার্যকলাপ সমন্বয় করে থাকে।
বিগত বছরগুলোতে আইপিসিসি উদ্ভিদস্বাস্থ্য বাস্তবায়নের জন্য একটি উন্নয়ন কাঠামো গঠন করেছে তার উদ্দেশ্য হল:
এই তিনটি মূল অনুমোদন লাভের জন্য উদ্ভিদসাস্থ্য সম্পর্কিত কর্মসূচি জোরদারকরণ।
কনভেনশনের এই উদ্দেশ্যকে লক্ষ্য রেখে আইপিসিসি যেসব উদ্ভিদ সাস্থ্য বিষয়ক যেসব  কাজ করে তা হলো:
স্থানীয় উদ্ভিদ সংরক্ষণ সংস্থা(আরপিপিও) আইপিসিসি এর অধীনে কাজ করে ।এগুলো উদ্ভিদ সংরক্ষণের জন্য আন্ত:সরকার ব্যবস্থা।আন্তর্জাতিক উদ্ভিদ সংরক্ষণ সংস্থার (আইপিসিসি) অধীনে যারা কাজ করে:
আইপিসিসি এর অধীনে আরপিপও এর কাজ হচ্ছে:
ফাও এর উদ্যোগে ফিনিশ সরকার হেইসিনকি এর পরিচালনায় ২০২১ সালের ২৮ জুলাই প্রথম আন্তর্জাতিক উদ্ভিদ স্বাস্থ্য কনফারেন্স অনুষ্ঠিত হবে। যদিও এর আগে করোনা মহামারীর জন্য ৯ ফেব্‌রুয়ারি,২০২১ এ অনুষ্ঠিতব্য সম্মেলন স্থগিত করা হয়।
জুম অ্যাপের এর মাধ্যমে ভার্চুয়ালি ১৫তম অধিবেশন ২০২১ সালের ১৮ মার্চ এবং ১ এপ্রিল অনুষ্ঠিত হবে। The fifteenth session held 16 March, 18 March and 1 April 2021 virtually over Zoom.
হফেই

হফেই গণপ্রজাতন্ত্রী চীনের আনহুয়েই প্রদেশের রাজধানী ও বৃহত্তম শহর। জেলা-স্তরের শহরটি আনহুয়েইয়ের রাজনৈতিক, অর্থনৈতিক ও সাংস্কৃতিক কেন্দ্র। শহরের জনসংখ্যা ২০১৭ সালের তথ্য অনুযায়ী ৭৯,৬৫,৩০০ জন এবং ৬১,৭৩,০০০ জন বাসিন্দা সহ ৫ টি নগর জেলা নিয়ে গঠিত শহরের নির্মাণাধীন (বা মেট্রো) অঞ্চলের সাথে ফেইতুং ও ছাংফেং কাউন্টি দুটি নগরায়িত করা হচ্ছে। এটি প্রদেশের কেন্দ্রীয় অংশে অবস্থিত এবং উত্তরে হুয়াইনান, উত্তর-পূর্বে ছুচুও, দক্ষিণ-পূর্বে উহু, দক্ষিণে থুংলিং, দক্ষিণ-পশ্চিমে আনছিং ও পশ্চিমে লুয়ানের সাথে সীমানা গঠন করে। হেফেই যোগাযোগের একটি প্রাকৃতিক কেন্দ্র হিসাবে ছাও হ্রদের উত্তরে অবস্থিত এবং তাপিয়ে পর্বতমালার উত্তর-পূর্বাঞ্চলের সম্প্রসারিত অংশকে অতিক্রমকারী একটি নীচু স্যাডলের উপর দাঁড়িয়ে আছে, যা হুয়াই ও ছাং চিয়াং নদীর মধ্যে বিভাজন তৈরি করে।
বর্তমান শহরটি সুং রাজবংশ থেকে এসেছে। হফেই দ্বিতীয় বিশ্বযুদ্ধের আগে মূলত দক্ষিণে উর্বর সমভূমির জন্য প্রশাসনিক কেন্দ্র ও আঞ্চলিক বাজার ছিল। এটি সাম্প্রতিক বছরসমূহে অবকাঠামোগত উন্নয়নের মধ্য দিয়ে অগ্রসর হয়েছে। হফেইতে পরীক্ষামূলক সুপারকন্ডাক্টিং টোকামাক চৌম্বকীয় ফিউশন শক্তি চুল্লী "পরীক্ষামূলক উন্নত সুপারকন্ডাক্টিং টোকামাক" অবস্থিত।
হফেই ২০২০ সালে নেচার ইনডেক্স অনুসারে বিশ্বের মধ্যে ২০তম ও চীনের মধ্যে ৬ষ্ঠ (বেইজিং, সাংহাই, নানজিং, উহান ও কুয়াংচৌ এর পরে) স্থানের সাথে বিশ্বজুড়ে বৈজ্ঞানিক গবেষণার জন্য একটি শীর্ষস্থানীয় শহর। শহরটি চীন বিজ্ঞান ও প্রযুক্তি বিশ্ববিদ্যালয়, আনহুয়েই বিশ্ববিদ্যালয় ও হফেই প্রযুক্তি বিশ্ববিদ্যালয় সহ মর্যাদাপূর্ণ প্রকল্প ২১১-এর বেশ কয়েকটি বড় বিশ্ববিদ্যালয় দ্বারা প্রতিনিধিত্ব করে। উল্লেখযোগ্যভাবে, চীন বিজ্ঞান ও প্রযুক্তি বিশ্ববিদ্যালয়টি বিশ্বের শীর্ষ ১০০ টি বিস্তৃত সরকারি গবেষণা বিশ্ববিদ্যালয়সমূহের মধ্যে একটি।
বাকিয়াত সালিহাত আরবি কলেজ

বাকিয়াত সালিহাত আরবী কলেজ (বাকিয়াত আস-সালিহাত আরবী কলেজ) ভারতের তামিলনাড়ুর ভেলোরের একটি উল্লেখযোগ্য ইসলামি কলেজ (মাদ্রাসা)। ১৮৫৭ সালে কলেজটি প্রতিষ্ঠিত হয়।
কলেজটির প্রতিষ্ঠাতা করেন শাহ আবদুল ওয়াহাব। তিনি মাদুরাইয়ের মাদুরাই মকবারা মাদ্রাসার দ্বিতীয় হজরত বাহরুল উলূম সাহিবুল করামাত আশ শেখ মীর আমজাদ ইব্রাহিম চিন্নার অন্যতম ছাত্র।
দক্ষিণ ভারতে শক্তিশালী ইসলামি প্রতিষ্ঠান গঠনে এই মাদ্রাসা ইমামগণ গুরুত্বপূর্ণ ভূমিকা পালন করেছিলেন। মাওলানা আবদুল হামেদ বাকাভি রচিত আল-কুরআনের বিখ্যাত তামিল অনুবাদটি এই মাদ্রাসার বিশিষ্ট মুফতি এবং আলিমগণ দ্বারা স্বীকৃত হয়েছিল।
মাদ্রাসাটি সুন্নি ইসলাম প্রচার করে। শাহ আবদুল ওয়াহাব মাদ্রাসাটি প্রতিষ্ঠা করেছিলেন। তিনি আ'লা হযরত বা আ'লা হাদরাত হিসাবেও পরিচিত। এই মাদ্রাসার স্নাতকগণ বাাকাভি (বাকাউয়ি, বাকুয়াভি, বাকভি, বাকাভি, বাকাবি) নামে পরিচিত। এই মাদ্রাসা বেশ কিছু সুপরিচিত ইসলামিক পণ্ডিত তৈরি করেছিল। উল্লেখযোগ্য প্রাক্তন শিক্ষার্থীদের শিরোনামে উল্লেখযোগ্য আলেম ইমাম গাজালী-এর "এহইয়াউ উলুমিদ্দীন" বইয়ের অনুবাদক মৌলভী এস আবদুল ওয়াহাব বাাকাভি নাম অনুপস্থিত। তিনি আরবি ফারসি ও অন্যান্য থেকে দেড় শতাধিক বই অনুবাদ করেছিলেন। তিনি তামিলনাড়ুর নাগোরের বাসিন্দা।
কান্ধলা

কান্দাহালা ভারতের উত্তর প্রদেশ রাজ্যের শামলী জেলার একটি শহর ও পৌরসভা।
কান্ধলা অবস্থিত। এর গড় উচ্চতা হল ২৪১ মিটার (৭৯০ ফিট)। কান্ধলার পোস্ট কোড জিপও-২৪৭৭৭৫। সুন্ন, কিওয়ানা, আলদী পাঞ্জোখড়া, গুজরপুর, জাসালা, ভরসি, ভবিসা, লিসার, হাজীপুর, ডাঙ্গরোল ও দুগাদদা, গাংগেরু, আইলুমের গদি শ্যাম এই কান্ধলার অবস্থিত কয়েকটি গ্রাম।
২০১১ সালের আদম শুমারির প্রকাশিত প্রতিবেদন অনুসারে কান্ধলা পৌরসভা পরিষদের জনসংখ্যা হল ৪৬৭৯6 জন, যার মধ্যে ২৪,৫৩৫ পুরুষ এবং ২২,২৬১১ জন মহিলা।
লক্ষ্মী নারায়ণ মন্দির, জামে মসজিদ, মক্কার মসজিদ (মোলানান) নীলগারো ওয়াল মসজিদ, তালাব ভাল মন্দির কান্ধলার কয়েকটি বিখ্যাত স্থান। এবং এটিই ভারতের একমাত্র শহর যেখানে "জামে মসজিদ" এবং "লক্ষ্মী নারায়ণ মন্দির" একে অপরের সাথে এক ভিত্তিতে সংযুক্ত।
আন্নানগর

আন্নানগর (পূর্বে নাড়ুবাঙ্করাই নামে পরিচিত), দক্ষিণ ভারতের তামিলনাড়ু রাজ্যের চেন্নাই জেলার কূবম নদীর তীরে অবস্থিত একটি আবাসিক অঞ্চল৷ এটি চেন্নাই শহরের উত্তর-পশ্চিম দিকে অবস্থিত আমাইন্দকরাই তালুকের আন্না নগর জোনের লোকালয়। তামিল নেতা কাঞ্চীপুরম নটরাজন আন্নাদুরাইয়ের নাম অনুসারে এই লোকালয়টির নাম রাখা হয়। এটি চেন্নাইয়ের বহু পুরনো একটি লোকালয় বর্তমানে নতুন আগত উচ্চবিত্ত শ্রেণীর লোক এই স্থানে বসতি স্থাপন শুরু করেছে। অতিসম্প্রতি শান্তিনগরে তিরুমঙ্গলম জংশনে ভি আর চেন্নাই নামে একটি শপিং মল চালু হয়েছে।
১৯৬৮ খ্রিস্টাব্দে বিশ্ব বিপণন মেলার অংশ হিসেবে আন্না নগর টাওয়ার নির্মাণ করা হয় এই লোকালয়ের গুরুত্বপূর্ণ ল্যান্ডমার্ক। অন্যান্য গুরুত্বপূর্ণ ল্যান্ডমার্ক হলো আন্না আর্চ, চিন্তামণি, ব্লুস্টার, ১৪ স্টপস, শান্তি কলোনি ইত্যাদি। এই লোকালয় স্কুল-কলেজ, উপাসনালয়, দোকান, বাজার, রেস্তোরাঁ, হাসপাতাল, নার্সিং হোমের সমস্ত সুযোগ সুবিধা রয়েছে। লোকালয়টি আন্না নগর পূর্ব ও আন্না নগর পশ্চিমে বিভক্ত।
আন্না নগরের সূত্রপাত নাদুবক্করাই নামে একটি শহরতলীর অঞ্চল দিয়ে। এটি মূল্লম গ্রাম নামেও পরিচিত ছিল। ১৯৬৮ শ্রেষ্ঠত্বের এই স্থানে বিপণন মেলা অনুষ্ঠিত হয়, পরে ১৯৭০ খ্রিস্টাব্দে তামিলনাড়ু গৃহ দপ্তর আন্না নগর উন্নয়ন পরিকল্পনা করেন। উন্নয়ন পরিষদ আবাসিক অঞ্চল, অ্যাপার্টমেন্ট, অর্থনৈতিক কমপ্লেক্স, চওড়া রাস্তা, স্কুল-কলেজ, বাস টার্মিনাল এবং উদ্যান তৈরি দিকে নজর দেয়।
২০১৮ খ্রিস্টাব্দের পরিসংখ্যান অনুসারে আন্নানগরের সবুজায়নের পরিমাণ মোট ক্ষেত্রফলের এক পঞ্চমাংশের অধিক, যেখানে শহরের গড় সবুজায়ন ১৫ শতাংশ।
তামিলনাড়ুর পূর্বতন মুখ্যমন্ত্রী আন্নাদুরাইয়ের প্লাটিনাম বার্ষিকী উপলক্ষ্যে ১৯৮৫ খ্রিস্টাব্দে ১.২ মিলিয়ন ভারতীয় মুদ্রা ব্যয়ে আন্নানগর দক্ষিণমুখী তৃতীয় এভিনিউতে একটি বড় তোরণ নির্মিত হয়, যা আন্নানগর যুগ্ম তোরণ নামে পরিচিত। তখন আন্নানগর উন্নতিশীল পর্যায়ে ছিলো। এটি ১৯৮৬ খ্রিস্টাব্দে ১লা জানুয়ারি তৎকালীন তামিলনাড়ুর মুখ্যমন্ত্রী এম. জি. রামচন্দ্রন এই তোরণটি উদ্বোধন করেন। প্রতিটি তোরণ ৫২ ফুট উঁচু ও ৮২ টন ওজন বিশিষ্ট।
২০১২ খ্রিস্টাব্দে আন্নানগরের সাথে আমাইন্দকরাইকে যুক্ত করার জন্য নির্মীয়মাণ উড়ালপুলের কাজে এই তোরণটি সরিয়ে ফেলার প্রস্তাব আসে। তবে এই প্রস্তাব খারিজ হয়ে যায় এবং পরিকল্পনার সামান্য পরিবর্তন করে এই উড়ালপুল নির্মাণ করা শুরু হয়। নির্মাণ মূল্য ধার্য হয় ৬.৪ মিলিয়ন ভারতীয় মুদ্রা৷
১৯৬৮ খ্রিস্টাব্দে বিশ্ব বিপণন সম্মেলনের উপলক্ষ্যে বি.এস. আবদুর রহমানের তৎপরতায় এই আন্নানগর টাওয়ার নির্মিত হয়। অতীতে আত্মহত্যার ঘটনা ঘটায় এই টাওয়ারের চারদিক এখন সুরক্ষাবেষ্টনী ঘেরা। টাওয়ার ও উদ্যানের পুনর্সংস্কার সাধনের পর এখানে স্কেটিং করার ব্যবস্থা রাখা হয়েছে। সিলম্বম হলো তামিল যুদ্ধবিদ্যার একটি ধরন, এই উদ্যানে একটি অংশে প্রত্যহ এর চর্চা হয়ে থাকে৷ টাওয়ারের ওপর থেকে শহরের বৈমানিক দৃশ্য দৃষ্টিনন্দন।
২০০৩ খ্রিস্টাব্দে আন্নানগর রেলওয়ে স্টেশন উন্মোচন হয়। এই লোকালয়টি চেন্নাইয়ের অভ্যন্তরীণ চক্রপথের ওপর অবস্থিত।
ইফতিখার-উল-হাসান কান্ধলভি

ইফতিখার-উল-আসান ইবনে রউফ-উল-আসান কান্ধলাভি (১০ জানুয়ারী ১৯২২ – ২ জুন ২০১৯) ছিলেন একজন ভারতীয় ইসলামী পণ্ডিত এবং ইসলাম প্রচারক। ১৯৪৪ সালে তিনি কান্ধলার ঈদগাহের ভিত্তিপ্রস্তর স্থাপন করেন। তিনি চল্লিশটিরও অধিক বই লিখেছেন।
ইফতিখার-উল-হাসান কান্ধলভি উল্লেখযোগ্য বইগুলির মধ্যে রয়েছে:
ইফতিখার-উল-হাসান কান্ধলভি ২ জুন ২০১৯ খৃস্টাব্দ (২৭ রমজান ১৪৪০) ৯৭ বছর বয়সে কান্ধলায় মৃত্যু বরন করেন। এই ধর্ম প্রচারকের মৃত্যুর শোকে শহরের সমস্ত মার্কেট বন্ধ ছিল। সংবাদমাধ্যম প্রকাশিত খবরে বলা হয়েছে, শামলী ও পার্শ্ববর্তী জেলা থেকে কয়েক লক্ষ মানুষ এই জানাজায় অংশ নিয়েছেন। মুসলমানদের পাশাপাশি অন্যান্য ধর্মের লোকেরাও এই জানাযায় যোগ দিয়েছিলেন। স্থানীয় পুলিশ প্রধান এবং রাজনীতিবিদরাও এই জানাজায় অংশ নিয়েছিলেন। ট্র্যাফিক পরিচালনার জন্য বিশেষ ব্যবস্থা এবং জানাযার জামায়াতে বিশাল জনসমাগম স্থানীয় প্রশাসন করেছিল।
শিকারের বিরোধিতা

শিকারের বিরোধিতা বলতে সাধারণত একদল মানুষ বা কোনো নির্দিষ্ট দল যারা বিভিন্ন আইন,আইন অমান্য, নাশকতার শিকারের কথা বলে শিকারের বিরোধিতা করে তাকে বুঝায়।শিকার বিরোধী আইন যেমন <nowiki>ইংলিশ শিকার আইন ২০০৪</nowiki> আমেরিকার সামুদ্রিক প্রাণী সংরক্ষণ আইন থেকে সম্পূর্ণ আলাদা ।সংরক্ষণ আইন এ নির্দয়তার সাথে শিকারের বিরোধিতা বা সংরক্ষণের জন্য শিকারকে সীমিত করার কথা বলা হয়েছে।যদিও কিছু কিছু জায়গায় অস্পষ্টতা রয়েছে যেমন ভয়ঙ্কর প্রাণী শিকারের ক্ষেত্রে কোনো আইন প্রণয়ন করা নেই।
পশু অধিকার রক্ষা কর্মকর্তাদের মতে খেলার জন্য বা আনন্দের জন্য পশু শিকার করা অপ্রয়োজনীয়,নির্দয় এবং অনৈতিক কাজ। তারা যেসমস্ত পশু শিকার করা হয় তাদের দুঃখ,দুর্দশা, নির্দয়তা নথিভুক্ত করে থাকে।
শিকারের বিরোধিতা সাধারণত শিকারের বিপরীত বুঝাতে ব্যবহার করা হয়।যদিও শব্দটি ছদ্মবেশী নয় তাও এটি ব্যাপকভাবে প্রহসনমূলক অর্থে ব্যবহার করা হয়।
শিকার বিরোধিতার মানসিকতা একেক দেশে একেক রকম  কারণ শিকার বলতে আমেরিকা  ও লন্ডনে ভিন্ন ভিন্ন অর্থ বহন করে।ত সত্বেও শিকার বিরোধিতা তুলনা করা সম্ভব যেমন লন্ডনে শক্তিশালী শিকার বিরোধী সংস্থা রয়েছে আবার নিউজিল্যান্ডে তেমন কোনো সংস্থা নেই।মানুষের মতামত ও একই দেশে ভিন্ন ভিন্ন হতে পারে এবং সঠিক বাজার গবেষণার জন্য সাম্প্রতিক ঘটনাকে প্রাধান্য দেয়া উচিত যাতে সঠিক ফলাফল পাওয়া যায়।
দি বার্নস ইনকুয়েরি গবেষণায় দেখা যায় লন্ডনে বিভিন্ন শ্রেণীর মানুষের মধ্যে শিকারের বিরোধিতা ব্যাপক পার্থক্য গড়ে তোলে শিকার নিয়ে আমেরিকা ও লন্ডনের মানুষের মধ্যে,গড়ে একজন হয়তো শিকারের বিরোধিতা নিয়ে চিন্তা করে। আরো দেখা যায়,লন্ডনের শিকার বিরোধী কার্যক্রম আসলে বৃহত্তর, শিকারের মূল শিকড়ের বিরোধিতা করে। দি বার্নস ইনকুয়েরিতে বলা হয়েছে:
শিকারের বিরোধিতা সেই ভিক্টোরিয়ান যুগ থেকে চলছে এবং তখন নাট্যকার ডব্লিউ এস গিলবার্ট বলেন ,’’হরিণ শিকার তখনই মজার খেলা হবে যখন হরিণের কাছে বন্দুক থাকবে।’’
লন্ডন সরকার খরগোশ শিকার এবং খরগোশ প্রশিক্ষণের উপর নিষেধাজ্ঞা দিয়েছেন যাতে রাজনৈতিক ইতিহাসবিদ মিচেল টিছেলারের মতে কৃষকরা তীব্র সমর্থন দিয়েছে । সাম্প্রতিক সময়ে ২০০৫ সালে একটি খরগোশ প্রশিক্ষণ বিরোধী প্রতিষ্ঠান সমর্থনকারীদের বলেছেন তারা "১০%নবস এবং ৯০% ইয়বস দিয়ে তৈরি।"
শিকার নিয়ে বিতর্কে এবং শিকার বিরোধিতা নিয়ে আমেরিকার ক্ষেত্রে শ্রেণি বৈষম্য ব্যাপারটি অনুপস্থিত ছিল।বরং শিকার বিরোধিতা শহরাঞ্চল এবং যেখানে জনসংখ্যা ঘনত্ব বেশি সেখানে বেশি দেখা যায় । আমেরিকায় ফাঁকা জমির প্রাচুর্য থাকায় এবং  কিছু কিছু রাজ্যে ৭৫% ভূমি খালি থাকায় তারা ধনবান হওয়ার জন্য কম ঘনবসতিপূর্ণ এলাকায় শিকার করার উপযোগী আলাদা জমির প্রয়োজন পড়ে না।
আমেরিকার লন্ডনের বিপক্ষে ক্ষমতায় টিকে থাকার লড়াইয়ে শিকারকে তাদের গণতান্ত্রিক মনোভাব হিসাবে প্রচার করে। এটি আমেরিকার একটি সংস্কৃতির রূপ যেহেতু আমেরিকার একটি বিশাল সংখ্যক জনগোষ্ঠী লন্ডন এবং আয়ারল্যান্ডের নাগরিক যারা বাস্তুহারা হয়ে আমেরিকায় এসেছে।আরেকটি পার্থক্য হচ্ছে আমেরিকায় শিকার বাড়ানোর জন্য লাইসেন্স ফি রাজস্ব হিসাবে দেয়া হয় যেখানে লন্ডনে জমির মালিককে অনুমতির প্রয়োজন হয় ওই জমিতে শিকারের উপযোগী ক্রীড়াভূমি তৈরির জন্য।
কিছু সংস্থা প্রাণীদের রক্ষার জন্য শিকার এলাকায় হরিণের চেতনানাশক বা মানুষের চুল(নিকটস্থ সেলুন থেকে) ছড়িয়ে রাখত।
আমেরিকার মেইনের ভোটাররা ২০০৪ এবং ২০১৪ সালে কালো ভাল্লুক শিকারে কুকুর,খাঁচা.ফাঁদের ব্যবহারে প্রস্তাবিত নিষেধাজ্ঞা বাতিল করে দেয়।
সিলাত আল হারিসিয়া

সিলাত আল হারিসিয়া ( ) জেনিন গভর্নরেটের ফিলিস্তিনের একটি গ্রাম, এটি অবস্থিতমেল উত্তর পশ্চিম তীরে জেনিনের উত্তর-পশ্চিমে। প্যালেস্টাইনের কেন্দ্রীয় পরিসংখ্যান ব্যুরো অনুসারে, ২০০৭ সালে এই শহরটির জনসংখ্যা ছিল ৯,৪২২ জন। 
রোমান, বাইজেন্টাইন, আদি মুসলিম এবং মধ্যযুগের বিভিন্ন মৃৎশিল্প পাওয়া গেছে। 
উসমানীয় সময়কালে ১৭৯৯ সালে, সিলাত আল-হারিসিয়ার লোকেরা জিজরিল উপত্যকার সমভূমিতে নেপোলিয়ানের আক্রমণকারী বাহিনীর সাথে লড়াই করেছিল। ১৮৩৮ সালে এডওয়ার্ড রবিনসন সমভূমির অন্যান্য অনেক গ্রামের মধ্যে এটি উল্লেখ করেছিলেন; লাজ্জুন, উম্মে আল-ফাহম, তিয়ানিক, কাফর দান, আল-ইয়ামুন এবং এল বারিদ । 
"১৮৭০" সালে ভিক্টর গুরিন উল্লেখ করেছিলেন যে, সিলিহ এক হাজার বাসিন্দার একটি বিশাল গ্রাম; এর চারপাশে ডুমুর গাছ, ডালিম এবং কিছু দ্রাক্ষালতা দিয়ে লাগানো উদ্যান ছিল। যে উপত্যকাটি ক্ষেত্রটিকে দুইভাগ করেছে, সেখানে শেখ হাসানের উদ্দেশ্যে উৎসর্গকৃত ছিল, সামনে তিনটি খেজুর গাছ ছিল। 
১৮৮২ সালে, "পশ্চিম ফিলিস্তিনের" পিইএফ এর জরিপ এটিকে "একটি বড়সড় গ্রাম, পাথর দ্বারা সজ্জিত, একটি বসন্ত এবং জলাশয়যুক্ত বলে বর্ণনা করেছে । পশ্চিমে রক-কাট ওয়াইন-প্রেস রয়েছে। এছাড়া জলপাই এবং ডুমুরগাছ রয়েছে "। 
সিলাত আল-হরিসিয়াসহ ফিলিস্তিনকে প্রথম বিশ্বযুদ্ধের সময় ব্রিটিশ বাহিনী দখল করেছিল এবং পরবর্তীতে দেশটি একটি ব্রিটিশ ম্যান্ডেটের আওতায় আসে। ফিলিস্তিনের ১৯২২ সালের আদমশুমারি অনুযায়ী, সিলাত আল হারিসিয়ার জনসংখ্যা ছিল ১,০৪১। যাদের সকলেই ছিল মুসলমান। ১৯৩১ সালের আদমশুমারি অনুসারে বেড়ে দাঁড়িয়েছিল ১,২৫৯ জন বাসিন্দা, তখনও সকলে ছিল মুসলমান, ২৯৫ ঘরে বাস করছিল। 
১৯৪৫ সালের পরিসংখ্যান অনুযায়ী সিলাত আল হারিসিয়ার জনসংখ্যা ১,৮৬০ জন। যাদের সবাই মুসলমান ছিল। ৮৯৩১ দুনাম ভূমিতে; একটি সরকারী জমি ও জনসংখ্যার জরিপ অনুযায়ী। ২,৫৩৪ দুনাম গাছ লাগানো ও সেচযোগ্য জমির জন্য ব্যবহার করা হয়েছিল, শস্যাদির জন্য ১,১৪০ টি দুনাম ব্যবহার হয়েছিল। ৮০ টি দুনাম নির্মিত হয়েছিল (নগর) জমি এবং ৩,১৭৯ দুনামকে "অ-চাষযোগ্য" হিসাবে শ্রেণিবদ্ধ করা হয়েছিল। 
১৯৪৮ আরব-ইসরায়েল যুদ্ধ এবং ১৯৪৯ এর আর্মিস্টিস চুক্তির পরে পুরো জেনিন অঞ্চল পশ্চিম পশ্চিম তীরের একসাথে জর্ডানীয় শাসনের অধীনে চলে আসে। 
১৯৬১ সালে "সিলাত আল হারিসিয়ার" জনসংখ্যা ছিল ২,৫৬৬ জন। 
১৯৬৭ সালে ছয় দিনের যুদ্ধের পর থেকে সিলাত আল-হরিথিয়া ইসরায়েলের দখলে ছিল । ইসরায়েলি দখলের পর আবদুল্লাহ ইউসুফ আযমকে গ্রামে তার বাড়ি ছেড়ে চলে যেতে বাধ্য হন এবং "আর কখনও ফিলিস্তিনে পা রাখেনি।" পরে তিনি আল-কায়েদার সহপ্রতিষ্ঠা ছিলেন।
আল-হাদি স্কুল

আল-হাদি স্কুল মার্কিন যুক্তরাষ্ট্রের টেক্সাসের দক্ষিণ পশ্চিম হিউস্টনে অবস্থিত একটি ইসলামিক প্রাথমিক এবং মাধ্যমিক বিদ্যালয়। বিদ্যালয়টি নাসের বিরিয়া প্রতিষ্ঠিত করেন। বিদ্যালয়টি বৃহত্তর হিউস্টনের ইসলামিক শিক্ষা কেন্দ্রের (আইইসি) প্রাঙ্গনে অবস্থিত, এখানে হিউস্টনের বৃহত্তম মসজিদও রয়েছে। আইইসির চেয়ারপারসন ফাহেম কালজিমির মতে, হিউস্টন এলাকার স্কুলটি শিক্ষার্থীদের টিউশন ফি তে চলে, যার পরিমাণ প্রায় ৫০০০ মার্কিন ডলার। স্কুলটি ওয়েস্টহিমার সড়কের নিকটে অবস্থিত।
আলাভি ফাউন্ডেশন নামক একটি দাতব্য ইসলামিক ফাউন্ডেশনের সদর দপ্তর নিউ ইয়র্ক শহরে অবস্থিত। যা ১৯৮৮ সালে বৃহত্তর হিউস্টনের ইসলামিক শিক্ষা কেন্দ্র(আইইসি) ১.১ মিলিয়ন মার্কিন ডলারের বিনিময়ে ক্রয় করে। ১৯৯৫ সালের মার্চ মাসে গ্রেটার হিউস্টনে সারা বছর ব্যাপী চলমান ইসলামিক প্রাথমিক ও মাধ্যমিক বিদ্যালয় প্রতিষ্ঠার লক্ষ্যে একটি "পূর্ণ-সময়ের স্কুল কমিটি" গঠিত হয়। ১৯৯৬ সালের ৯ জানুয়ারী আল-হাদি স্কুলটি উদ্বোধন করা হয়। ১৯৯৭ এবং ২০০৪ সালের মধ্যে আলাভি ফাউন্ডেশন আইসিসি সম্পত্তিতে ২৮৫,০০০ মার্কিন ডলারের উন্নতি করেছে। ২০০১ সালে "সাউদার্ন অ্যাসোসিয়েশন অফ কলেজ এবং স্কুল" এই শিক্ষাপ্রতিষ্ঠানকে স্বীকৃতি দেয়। উচ্চ বিদ্যালয়ের সিনিয়রদের প্রথম শ্রেণি ২০০৩ সালে স্নাতক হয়।
২০০৯ সালে মার্কিন যুক্তরাষ্ট্রের ফেডারাল সরকার স্কুলটিকে ইরান সরকারের একটি পদক্ষেপ বলে অভিযোগ করে এবং আলাভি ফাউন্ডেশন থেকে ৫০০ মার্কিন মিলিয়ন ডলারের বেশি সম্পদ বাজেয়াপ্ত করার চেষ্টা করে। সম্পদগুলির মধ্যে আল-হাদি স্কুলসহ আইইসি সম্পদগুলো অন্তর্ভুক্ত ছিল। ফেডারেল মামলাতে আইসিসির সম্পত্তিটির একটি সংক্ষিপ্ত উল্লেখ ছিল। ফেডারেল সরকার আইইসি মসজিদে কর্মচারী ও উপাসকদের অন্যায়ের কোনও অভিযোগ দায়ের করেনি। হিউস্টন অঞ্চলের শিয়া মুসলিমরা ফেডারেল সরকারের এই পদক্ষেপের সমালোচনা করেছিলেন। ফেডারেল মামলা হবার পরেও ইসলামিক স্কুলের কার্যক্রম অব্যাহত থাকে।
২০১০ সালের হিসাবে প্রায় ৩০০ জন শিক্ষার্থী স্কুলে ভর্তি হয়। বেশিরভাগ শিক্ষার্থী দ্বিভাষিক, বেশ কয়েকটি ভাষার শিক্ষার্থীরা এই স্কুলে রয়েছে।
২০০৭ সালে বিদ্যালয়ে ৩১০ জন ছাত্র ছিল। বেশিরভাগ শিক্ষার্থী শিয়া মতবাদের অনুসারী ছিলেন। শিক্ষার্থীদের প্রায় ২৫% সুন্নি এবং স্কুলে বাচ্চাদের পাঠানোর দুটি পরিবার মুসলিম ছিল না।
অকল্যান্ড পার্ক একাডেমি অফ এক্সেলেন্স

অকল্যান্ড পার্ক একাডেমি অফ এক্সিলেন্স (সংক্ষেপে: আপ্যাক্স) দক্ষিণ আফ্রিকার জোহানেসবার্গের অকল্যান্ড পার্কে অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি ২০১১ সালের শিক্ষাবর্ষের শুরুতে প্রতিষ্ঠিত হয়। বিদ্যালয়ের ধর্মনিরপেক্ষ পাঠ্যক্রমটি দক্ষিণ আফ্রিকার প্রজাতন্ত্রের শিক্ষা মন্ত্রালয় দ্বারা নির্ধারিত জাতীয় পাঠ্যক্রমের ভিত্তিতে তৈরি। প্রতিষ্ঠানটি শিক্ষার্থীদের জন্য একটি ইসলামিক পাঠ্যক্রমও অনুসরণ করে।
২০১৭ সালের হিসাবে অকল্যান্ড পার্ক একাডেমি অফ এক্সিলেন্সে ১ থেকে ১২ গ্রেড পর্যন্ত পাঠদান কার্যক্রম ছিল। এগুলি ফাউন্ডেশন, উচ্চমাধ্যমিক এবং এফইটি (আরও শিক্ষা এবং প্রশিক্ষণ) পর্যায় হিসাবে পরিচিত। ২০১১ সালে ১ থেকে ৬ গ্রেড দিয়ে প্রতিষ্ঠানটি পাঠদান শুরু হয়। প্রতিষ্ঠানটি প্রতিটি শিক্ষাবর্ষে ২০১৭ সাল অবধি একটি অতিরিক্ত গ্রেড যুক্ত করেছে। বর্তমানে এসব পর্যায় রয়েছেঃ
আল-মিনহাল একাডেমি

আল-মিনহাল একাডেমি মার্কিন যুক্তরাষ্ট্রের নিউ জার্সি অঙ্গরাজ্যের দক্ষিণ প্লেনফিল্ডে অবস্থিত একটি ইসলামি শিক্ষাপ্রতিষ্ঠান। প্রতিষ্ঠানটি প্রাক-কিন্ডারগার্টেন থেকে দ্বাদশ শ্রেণি পর্যন্ত শিক্ষার্থীদের পাঠদান করায়। আল-মিনহাল একাডেমিতে একটি মসজিদ রয়েছে।
২০১৩-১৪ শিক্ষাবর্ষ হিসাবে বিদ্যালয়ে একজন শিক্ষার্থী-শিক্ষক অনুপাত ৭.০ঃ ১ এবং বিদ্যালয়ে তখন ২৮৫ জন শিক্ষার্থী (প্রাক-কিন্ডারগার্টেনে ৩৪ জন) এবং ৪১ জন শিক্ষক (এফটিই ভিত্তিতে) ছিলেন। বিদ্যালয়ের শিক্ষার্থীদের ৯৬.৫% এশিয়ান এবং ৩.৫% কৃষ্ণাঙ্গ ছিল। 
একাডেমিতে একটি বিজ্ঞান ল্যাব, উচ্চ প্রযুক্তি সম্পূর্ণ কম্পিউটার ল্যাব, গ্রন্থাগার, প্রশস্ত ব্যায়ামাগার এবং ৩০ টিরও বেশি শ্রেণীকক্ষ রয়েছে।
একাডেমির উচ্চ বিদ্যালয়ের স্নাতকদের ৭৫% এরও বেশি শিক্ষার্থীরা কুরআনের হাফেয। একাডেমিটি এনপিএসএএ দ্বারা স্বীকৃত, যেটি কার্যক্রমের প্রথম বছরে ১,৩০,০০০ এরও বেশি স্বাধীন বেসরকারী স্কুলকে অনুমোদন দিয়েছে।
মার্ভেল সিনেম্যাটিক ইউনিভার্স: পর্যায় দুই

মার্ভেল সিনেম্যাটিক ইউনিভার্স (এমসিইউ)-এর পর্যায় দুই হলো একটি মার্কিন সুপারহিরো চলচ্চিত্র সিরিজ, যা মার্ভেল কমিক্স দ্বারা প্রকাশিত চরিত্রসমূহের উপর ভিত্তি করে নির্মিত। এই ধাপটি ২০১৩ সালে আয়রন ম্যান ৩ চলচ্চিত্র মুক্তির মাধ্যমে শুরু হয় এবং ২০১৫ সালে মুক্তি পাওয়া অ্যান্ট-ম্যান চলচ্চিত্রের মাধ্যমে শেষ হয়। এই ধাপে মোট ৬টি চলচ্চিত্র অন্তর্ভুক্ত রয়েছে।
আল মিনহাজ বি শারহি সাহিহিল মুসলিম

আল মিনহাজ বি শারহি সাহিহিল মুসলিম বা সাহিহ মুসলিম বি শারহিন নববি হল সহিহ মুসলিমের ভাষ্য গ্রন্থ। এটি রচনা করেন বিখ্যাত ইসলামি পণ্ডিত ইয়াহিয়া ইবনে শরাফ আন নববি।
শিচিয়াচুয়াং

শিচিয়াচুয়াং উত্তর চীনের হপেই প্রদেশের রাজধানী ও বৃহত্তম শহর। এটি প্রশাসনিকভাবে একটি প্রিফেকচার স্তরের শহর, বেইজিংয়ের প্রায় ২৬৬ কিলোমিটার (১৬৫ মাইল) দক্ষিণ-পশ্চিমে অবস্থিত এবং এটি আটটি জেলা, দুটি কাউন্টি-স্তরের শহর ও ১২ টি কাউন্টি দ্বারা পরিচালনা করা হয়।
শহরটির মোট জনসংখ্যা ২০১৯ সালের হিসাবে ১,১০,৩১,২০০ জন, শহীকরণের ফলে ক্রমবর্ধমান শিচিয়াচুয়াং মহানগর অঞ্চলের সাথে সাতটি জেলা ও চেংতিং কাউন্টি সমন্বিত কেন্দ্রীয় অঞ্চলে ৪৩,০৩,৭০০ জন বাসিন্দা বসবাস করেন। শিচিয়াচুয়াংয়ের মোট জনসংখ্যা অনুযায়ী চীনের মূল ভূখণ্ডে দ্বাদশ স্থানে রয়েছে।
গণপ্রজাতন্ত্রী চীন ১৯৪৯ সালে প্রতিষ্ঠিত হওয়ার পর, শিচিয়াচুয়াং নাটকীয়ভাবে প্রবৃদ্ধি অর্জন কর। শিল্পায়ন ও অবকাঠামোগত উন্নয়নের ফলে মহানগরীর জনসংখ্যা ৩০ বছরে চারগুণ বৃদ্ধি লাভ করে। শিচিয়াচুয়াংয়ে ২০০৮ সাল থেকে ২০১১ সাল পর্যন্ত শহরটির পুনর্গঠনের সাথে সাথে একটি তিন বছর মেয়াদি পরিকল্পনা বাস্তবায়িত হয়, যার ফলে সবুজ অঞ্চল ও নতুন ভবন এবং সড়কপথমূহের বৃদ্ধি ঘটে। শহরে একটি রেলওয়ে স্টেশন, বিমানবন্দর ও একটি পাতাল রেল ব্যবস্থা খোলা হয়।
শিচিয়াচুয়াং থাইহাং পর্বতমালার পূর্বে অবস্থিত। উত্তর থেকে দক্ষিণে ৪০০ কিলোমিটার (২২০ মাইল) অবধি বিস্তৃত পর্বতশ্রেণীটি গড়ে ১,৫০০ মিটার থেকে ২,০০০ মিটার (৪,৯০০ থেকে ৬,৬০০ ফুট) উচ্চতা বিশিষ্ট। এটি শিচিয়াচুয়াংকে হাইকিং, আউটডোর ভ্রমণ ও সাইক্লিংয়ের স্থানে পরিণত করেছে।
টেক্সাসের ইসলামিক শিক্ষা ইনস্টিটিউট

ইসলামিক শিক্ষা ইনস্টিটিউট অফ টেক্সাস ( আইইআইটি) বা দারুল আরকাম ইসলামিক জেলা স্কুল (ডিএআইএসডি) বা দারুল আরকাম স্কুল নামেও পরিচিত মার্কিন যুক্তরাষ্ট্রের টেক্সাসের বৃহত্তর হিউস্টনের ইসলামিক বিদ্যালয়গুলোর একটি সংগঠন। সংগঠনটি বৃহত্তর হিউস্টন ইসলামিক সমিতি(আইএসজিএইচ)-এর একটি সহায়ক সংস্থা। আইইআইটি সদর দফতর হিউস্টনের দক্ষিণ-পশ্চিম ম্যানেজমেন্ট জেলায় (পূর্বের বৃহত্তর শার্পস্টাউন) অবস্থিত।
আইইআইটি দারুল আরকাম হিসাবে ১৯৯৯ সালে দুটি বাড়িতে অবস্থিত একটি পূর্ণ-সময়ের প্রাক-কিন্ডারগার্টেন -৩ স্কুল দিয়ে শুরু হয়েছিল। যেখানে ৩৩ জন শিক্ষার্থী এবং ৮ জন শিক্ষক ছিলেন। ২০০৪ সালে এটির মোট ৩০০ জন শিক্ষার্থী ছিল। এটি একটি প্রাক-কিন্ডারগার্টেন -১২ ভিত্তিক স্কুল।
ছয়টি ক্যাম্পাসের প্রতিটিতে একটি নির্দিষ্ট আইএসজিএইচ মসজিদ অবস্থিত:
 মাধ্যমিক বিদ্যালয়ের গ্রেডগুলি বেসরকারি আন্তঃস্কুল খেলাধুলায় অংশ নেয়। যদিও হাই স্কুল গ্রেডের জন্য কোনও খেলাধুলা ভিত্তিক সমিতি নেই।
২০০৪ সালে দারুল আরকাম একটি বেসরকারী স্কুল অ্যাথলেটিক সমিতি টেক্সাসের বেসরকারি এবং প্যারোকিয়াল স্কুলের সংগঠনে(টিএপিপিএস) যোগদানের জন্য একটি আবেদন জমা দিয়েছিল। যেখানে বেশ কয়েকটি খ্রিস্টান বেসরকারী স্কুল রয়েছে। ২০০৪ সালের ৪ নভেম্বর স্কুলটির প্রতিনিধিত্বকারী খালেদ কাটবি টিএপিপিএসের সাথে বৈঠক করেছিলেন এবং কোনও অস্বাভাবিক প্রশ্নই করেননি। তবে পরে স্কুলটি একটি চিঠি পেয়েছিল যাতে একটি প্রশ্ন ছিল "কেন আপনারা এমন একটি সংস্থায় যোগদান করতে চান যার সদস্যপদটি মূলত আপনাদের ধর্মীয় বিশ্বাসের সাথে একমত নয়?" এবং "আপনি কেন ভাবেন যে টিএপিপিএসের বর্তমান সদস্য স্কুলগুলি আপনার ধর্ম এবং খ্রিস্টান ধর্মের মৌলিক পার্থক্যের ভিত্তিতে আপনার বিদ্যালয়ের বিরুদ্ধে পক্ষপাতদুষ্ট হবে না, যেহেতু প্রায় ৯০% টিএপিপিএস স্কুল খ্রিস্টান ধর্ম গ্রহণ করে?" জবাবে টেক্সাসের আমেরিকান সিভিল লিবার্টিজ ইউনিয়ন বলেছে টিএপিপিএস-এর এই বিষয়ে তদন্ত করা উচিত।
৫৮ নং ওয়ার্ড, কলকাতা পৌরসংস্থা

ওয়ার্ড নং ৫৮, কলকাতা পৌরসংস্থা ভারতের রাজ্য পশ্চিমবঙ্গ এ কলকাতা পৌরসংস্থার বরো নং ৭ এর একটি প্রশাসনিক বিভাগ। মধ্য-পূর্ব কলকাতার ট্যাংরা (সীল লেন), ধাপা (মাঠপুকুর) এবং পূর্ব কলকাতা জলাভূমি (অরুপোটা-বোসতলা- বোইঞ্চতলা -দুর্গাপুর-আনন্দবাদ-খানবেরিয়া) নিয়ে গঠিত। ইস্টার্ন মেট্রোপলিটন বাইপাস ওয়ার্ডের মাঝখান দিয়ে গেছে।
৫৮ নং ওয়ার্ডের সীমানাঃ উত্তর - দেবেন্দ্র চন্দ্র দে রোড এবং নিকাশির খালি জায়গা যেখানে এটি নতুন খালের সাথে মিলিত হয়েছে; পূর্ব - তোপসিয়া রোড উত্তর এবং নতুন খাল; দক্ষিণ - গরিয়াপাড়া রোড, ক্রিস্টোফার রোডের সাথে, ট্যাংরা রোড দক্ষিণের সাথে, পূর্ব বৌঞ্চিটোলা ইউনিয়ন বোর্ডের পশ্চিম সীমানা এবং ঝড়ের জলের আউটলেটের দক্ষিণ বাঁধটি যেখানে নতুন খালের সাথে মিলিত হয়েছে; এবং পশ্চিম - পূর্ব রেললাইন এবং প্রাক্তন বোইনচিটোলা ইউনিয়ন বোর্ডের পশ্চিম সীমানা। 
ওয়ার্ড দ্বারা পরিবেশিত হয় ট্যাংরা এবং তিলজলা পুলিশ স্টেশন কলকাতা পুলিশের । 
উল্টোডাঙ্গা মহিলা থানাটি কলকাতা পুলিশের পূর্ব শহরতলীর বিভাগ অন্তর্গত সমস্ত পুলিশ থানার এখটিয়ার আছে অর্থাৎ বেলিয়াঘাটা, এন্টালি, মানিকতলা, নারকেলডাঙ্গা, উল্টোডাঙ্গা, ট্যাংরা এবং ফুলবাগান। 
কড়েয়া মহিলা থানার দক্ষিণ-পূর্ব বিভাগের অধীনে সমস্ত পুলিশ জেলাগুলির অধিকার রয়েছে, অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা। 
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ৫৮ . নং ওয়ার্ডের মোট জনসংখ্যা ৮৮,৪৬৫ জন, যার মধ্যে ৪৬,২০৭ (৫২%) পুরুষ এবং ৪২,২৫৮ (৪৮%) মহিলা ছিলেন। ৬ বছরের নিচে জনসংখ্যা ছিল ৯,২৭৭। ৫৮ No. নং ওয়ার্ডে মোট সাক্ষরতার সংখ্যা ছিল ৫৮,৮৭৩ (৬ বছরের বেশি জনসংখ্যার ৭৪.৩৫%)। 
কলকাতা পশ্চিমবঙ্গের দ্বিতীয় সর্বাধিক শিক্ষিত জেলা। কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে। 
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি এন্টালি বিধানসভা কেন্দ্রর অন্তর্ভুক্ত।
মুসনাদ হুমাইদি

মুসনাদ হুমাইদি বা মুসনাদ আল-হুমাইদি () হাদিস গ্রন্থগুলির মধ্যে একটি, যা প্রণয়ন করেন ইমাম আল-হুমায়দী রহ (মৃত্যু: ২১৯ হিঃ)।
মাকতাবা শামিলা অনুসারে বইটিতে প্রায় এক হাজার পাঁচশত (১৫০০) হাদিস রয়েছে। এটি প্রাচীনতম মুসনাদ (হাদিসের এক ধরনের গ্রন্থ) রচিত। ইসলামি বর্ষপঞ্জি -এরদ দ্বিতীয় শতাব্দীতে এটি রচিত এবং হাদিসের সর্বাধিক সহিহ (সহিহ আল বুখারী ও সহিহ মুসলিম) এর আগে লিখিত। মুসনাদ (مسند) হল হাদিসের সংকলন যা বর্ণনাকারীদের দ্বারা শ্রেণিবদ্ধ করা হয়েছে, সাহাবিগণের (নবি মুহাম্মদের সঙ্গী) দ্বারাও। বইটিতে সহিহ (বিশুদ্ধ), দুর্বল ও মনগড়া বর্ণনা রয়েছে। 
মুসনাদ হুমাইদী উর্দু
আল-মিরওয়িয়াত আল-হাসকীয়া মুসনাদ আল-হুমাইদির মাধ্যমে, প্রকাশক: আনবার বিশ্ববিদ্যালয় جامعة الانبار
অমরেন্দ্রলাল নন্দী

অমরেন্দ্রলাল নন্দী (? - ২৪ এপ্রিল ১৯৩০) একজন ভারতের স্বাধীনতা আন্দোলনের স্বাধীনতা সংগ্রামী ছিলেন এবং তিনি মাষ্টারদা সূর্য সেনের দলের সদস্য ও চট্টগ্রাম অস্ত্রাগার লুণ্ঠনের একজন কিশোর বিপ্লবী ছিলেন। অমরেন্দ্রলাল নন্দীর জন্ম হয় বাংলাদেশের দেঙ্গাপাড়া গ্রামের চট্টগ্রাম জেলায়, পিতার নাম ছিল রসিকলাল নন্দী।
অমরেন্দ্রলাল নন্দী কিশোর বয়সে অনুশীলন সমিতির বিপ্লবী দলে যোগদান করেন। মাষ্টারদা সূর্য সেনের বিপ্লবী দলের সঙ্গে যুক্ত হন। ১৯৩০ সালের ১৮ এপ্রিল মাষ্টারদা সূর্য সেনের চট্টগ্রাম অস্ত্রাগার লুণ্ঠনে তিনি অংশগ্রহণ করেছিলেন। ১৯৩০ সালের ২২ এপ্রিল বিপ্লবীরা যখন জালালাবাদ পাহাড়ে (চট্টগ্রাম সেনানিবাসের পাহাড়) অবস্থান করছিল সে সময় সশস্ত্র ইংরেজ সৈন্যরা তাদের আক্রমণ করে। দুই ঘণ্টার প্রচন্ড যুদ্ধে ব্রিটিশ বাহিনীর ৭০ থেকে ১০০ জন এবং বিপ্লবী বাহিনীর ১২ জন শহীদ হন। ব্রিটিশ সৈন্যদের সঙ্গে যুদ্ধ করে শহরে যাবার পথে দল থেকে বিচ্ছিন্ন হয়ে যায়। এবং দুদিন পর অর্থাৎ ২৪ এপ্রিল চট্টগ্রাম শহরে এসে আত্মগোপন করেছিলেন, সেই সময় তাঁর অবস্থানের কথা জানতে পেরে যান ব্রিটিশ পুলিশরা এবং মুখোমুখি সংঘর্ষে তিনি নিহত হন।